# Fájlok létrehozása, másolása, mozgatása

1. Rajzolj magyar zászlót zászlórúddal!
A háttérre ceruzával írd rá a keresztnevedet!
Mentsd a munkát **zászló** néven az Asztalra!
2. Keress a neten egy fotót, amely egy valódi magyar zászlót ábrázol!
Mentsd a fotót az Asztalra **zászlókép** néven!
3. Keresd meg a neten, hogy a magyar zászló színei mit szimbolizálnak! A szöveget másold be egy Jegyzettömbös „noteszlapra”. A szöveg utolsó sorába másolással illeszd be a weboldal címét, ahol a szöveget találtad! Ments a szöveget tartalmazó állományt **zászló** néven az Asztalra!
4. Nyisd meg újra az Asztalról a Paint programmal az általad rajzolt zászló képét!
Szövegdobozokkal írd a zászló egyes sávjaira, hogy az adott szín, mit jelképez!
Mentsd a képet **zászló2** néven az Asztalra!

Ha jól dolgoztál, akkor a következő állományokat hoztad létre a számítógép Asztalán:



1. *Beszéljétek meg, hogy miért lehetséges az Asztalon létrehozni több zászló nevű állományt!*
2. Készíts mappát **zászló** néven az Asztalra (Figyeld! Újabb zászló nevű objektumot hoztál létre!), majd vonszolással mozgasd át a fenti négy állományt a mappába!
3. Szintén vonszolással mozgasd át a Data F: meghajtó saját neved alatt létrehozott mappájába az Asztalról a **zászló** mappát!
4. *Beszéljétek meg, hogy a vonszolással való másolás mely esetekben helyezi át az állományokat, mappákat az új helyére, és mely esetekben hagyja meg az eredeti helyén is az új helyre való másolás után is!*
5. Az Asztalon létrehozott **zászló** nevű mappát teljes tartalmával mozgasd át a Lomtárba!
6. *Beszéljétek meg, mire szolgál a Lomtár, és szükség esetén hogyan állíthatjuk vissza a Lomtárba került állományokat, mappákat!*